Motorcycle Seat Bag Tail Bag - Dual Use Motorcycle Backpack Waterproof – Phantom Tag Protector
Regular price $ 173.10 $ 115.98 Sale Huiswerkers ‘mag openbare vervoer gebruik’ | Netwerk24
Deur Hanlie Stadler 29 Mei 2020 17:14
Huiswerkers mag onder vlak 3-inperking weer terugkeer werk toe. Foto: iStock
Thulas Nxesi, minister van indiensneming en arbeid, het Vrydag bevestig huishoudings hoef nie private vervoer vir hul huiswerkers te reël soos groot werkgewers moet nie. In konsepregulasies vir vlak 3 was daar ’n voorstel dat huiswerkers slegs mag kom werk indien private vervoer vir hulle gereël word, maar dit is nie deel van die finale regulasies nie.
Nxesi sê die spesifieke regulasies wat vir openbare vervoer ingestel is, moet help om huiswerkers veilig te hou teen Covid-19-infeksie. Dit sluit in dat getalle op taxi’s beperk word, dat mense maskers moet dra en dat sosiale distansiëring so ver as moontlik toegepas moet word.
Werkgewers moet aan hul huiswerker beskermende toerusting gee, soos ’n masker, en hulle moet toegang tot ontsmettingsmiddel of water en seep hê.
As iemand in ’n huishouding Covid-19 onder lede het, sou dit uiteraard teen die beginsel van selfisolasie wees om ’n huiswerker in die huis toe te laat en haar bloot te stel.
Op vlak 3 lê die regering ook daarop klem dat ouer mense (enigeen bo 60 jaar) en kwesbare mense (onder meer mense met diabetes, asma, hartsiektes, swanger vroue en mense wat ernstig oorgewig is) hulself so ver as moontlik afsonder ten einde besmetting te voorkom.
Daar is steeds vrae oor of verdere regulasies uitgevaardig gaan word vir huiswerkers. In die regulasies wat Donderdag vir vlak 3 uitgereik is, staan: “Toepaslike gesondheidsprotokols en maatreëls vir sosiale distansiëring moet gevolg word vir mense wat in private huishoudings se diens is.”
Nêrens word egter gespesifiseer wat “toepaslike gesondheidsprotokols” is nie.
Meer oor: Staat Van Inperking | Huiswerkers | Vlak 3 | Openbare Vervoer | Beroepe